
Ridicarea deşeurilor reciclăbile din 
poartă în poartă se va face în această 
lună marţi, pe 24 decembrie. 

Stroe, îi de Sărbători 
troe, în prag de sarbatori 


Dragi cetățeni ai comunei Bradu, 


Sfânta Sărbătoare a Crăciunului să 
vă găsească sănătoși şi bucuroşi ală- 
turi de cei dragi! Cea mai mare bogăţie 
a comunei Bradu sunt oamenii, iar eu 
vreau să vă transmit cu această ocazie 
că voi lucra în continuare pentru o lo- 
calitate modernă şi pentru bunăstarea 
dumneavoastră! Acum, la sfârşit de 
2019, constat că pentru Bradu a fost 
un an cu multe şi importante proiecte 
realizate, care ne bucură și care oferă 
locuitorilor condiții de trai moderne. 
Vă doresc un An Nou mai bun, cu bu- 
curii şi împliniri! 

Crăciun fericit şi La mulți ani! 

Primar, Dan Stroe 


"Cupa Crăciunului” la 
Baza Sportivă Bradu. Toate 
echipele vor îi premiate 

Realitatea 
i: radului 


În acest an, fetele de la Gymnastic 
Star au reprezentat localitatea Bradu cu 
mândrie şi succes. De la competiţiile im- 
portante la care acestea au participat, fe- 
tele s-au întors cu 35 medalii de aur, 16 
medalii de argint, 14 medalii de bronz; 

2 locuri IV, un loc V, 3 locuri XI. De ase- 
menea, 3 trofee au ajuns la Real Bradu cu 
cel mai mare punctaj. Acestea sunt antre- 
nate de Daniel Ionescu, având-o coordo- 
nator pe doamna Cristina lonete. Bravo, 
Gymnastic Star! 

A doua ediţie a Concursului 
LI 
interdisciplinar "Profesor Universitar 
Doctor Vasile Preda ', la Bradu 
L] 


Pe 15 decembrie se va desfăşura cea de-a doua ediţie a 
Concursului Interdisciplinar "Profesor Universitar Doc- 
tor Vasile Preda”, la materiile: limba română, matematică 
şi chimie. La concurs vor participa elevii claselor a VI-a, 
a VII- a şi a VIII-a de la şcolile din Bradu. Elevii care vor 
obține rezultate deosebite, vor fi recompensaţi financiar. 


"Cupa Crăciunului” la Baza Sportivă 
Bradu. Toate echipele vor fi premiate 


Pe 21 decembrie, la Baza Sportivă Bradu se organi- 
zează "Cupa Crăciunului” la fotbal în sală. Vor participa 
patru echipe, care vor reprezenta toate zonele din locali- 
tate: Platou, Geamăna, Bradu de Sus şi Bradu de Jos. La 
competiţie vor participa doar locuitori din Bradu. Se vor 
acorda premii pentru toate echipele participante. Eveni- 
mentul este organizat de Clubul Sportiv Real Bradu în 
colaborare cu Primăria şi Consiliul Local. 


Pi 1] 


În perioada 6 — 7 decembrie, la Bucureşti a avut loc 
"Festivalul Românesc de Judo”, ediţia 2019. La competi- 
ție au participat 700 de copii de la 40 de cluburi din ţară. 
Judokanii Clubului Sportiv Real Bradu, antrenați de Eu- 
genia Costache, s-au întors cu medalii de la "Festivalul 
Românesc de Judo”: Andreiași Antonia - locul I, Tănase 
Eduard - locul II, Tudor Ianis - locul II, Grigoraş Andrei 
- locul III, Ilie Ştefania - locul III; Mălăncioiu loan - lo- 
cul III; Crivăţ Maia - locul III. 


lonuț Nae: "Am încredere că vom avea un retur cel puţin la fel de bun” 


"Am încheiat turul cu o victorie importantă 
pe un teren unde se câştigă foarte greu, la Bu- 
zoeşti. Este bine că am rămas aproape de locul 
1, respectiv la un punct. Deci totul se va juca în 
retur. În afară de pasul greşit din prima etapă 


când am pierdut la Poiana Lacului, nu am ce 
să le reproşez băieţilor. Sunt mulțumit de cea 
mai mare parte dintre ei şi am încredere că vom 
avea un retur cel puţin la fel de bun”, ne-a decla- 
rat Ionuţ Nae, directorul Clubului Real Bradu. 


ETAPA 16 

CS Real Bradu - AS Juventus Bascov, scor: 4 — 2 

Marcatori: Mormolea Georgian, Negru Antonio, 
Gălan Marius, Păvăluță Radu 

ETALA 17 

Sporting Piteşti - CS Real Bradu, scor: 0 - 3 

Marcatori: Cotun Constantin, Dima Marius, 
Mihăilă Adrian 

ETAPA 18 
E Să Real Bradu - ACS Vulturii Priboieni, scor: 

Marcatori: Cotun Constantin (doup goluri), Gă- 
lan Marius, Mihăilă Adrian, Păvăluţă Radu 

ETAPA 19 

Victoria Buzoieşti — CS Real Bradu, scor: 0 - 1 

Marcator: Cotun Constantin 


Realitatea 


Pe 14 decembrie, la Ploieşti, a avut loc concursul "Cupa Micului 


judoka', competiţie la care au participat peste 400 de judoka, prin- 


tre care şi copiii Clubului Sportiv Real Bradu, antrenați de Eugenia 


Costache. Sportivii au reprezentat localitatea cu succes şi s-au în- 
tors cu numeroase premii: lon Maria (locul 2); Tudor Ianis (locul 


2); Ilie Ştefania (locul 2); Păun Beatrice (locul 3); Andreiasi Anto- 


nia (locul 3); Dumitru Marian (locul 5). 


JUDO este tradus sub numele de "Calea supleţii” sau "Lupta ce- 
lui mic împotriva celui mare”. Judo-ul are o gamă mare de procedee 
tehnice, unele pentru lupta din picioare NAGE-WAZA, altele pen- 
tru lupta la sol NE-WAZA , acestea conferindu-i dinamism şi spec- 
taculozitate, stimulând totodată imaginaţia combinativă şi gândi- 
rea creatoare a sportivilor. Marea diversitate a tehnicii judo-ului se 
datorează poziţiilor multiple din care judoka poate să atace, să se 
apere sau să contraatace, precum şi acțiunile multiple permise în 
timpul unei angajări. Astfel se pot efectua diferite tipuri de arun- 
cări, acțiuni de imobilizare, ştrangulare sau luxare, toate acestea 
putându-se executa cu diferite segmente ale corpului: brațe, picioa- 
re, şold, abdomen, piept, etc”, ne precizează Eugenia Costache. 

MĂSURI DE APĂRARE ÎMPOTRIVA 
INCENDIILOR PE TIMPUL SEZONULUI RECE 


Sezonul rece constituie un motiv de veselie prin 
bucuriile pe care le aduc sărbătorile de iarnă, dar în 
același timp și un motiv de îngrijorare datorită numă- 
rului mare de incendii care se manifestă în această pe- 
rioadă la locuinţe și gospodării cetățenești. 

CETĂȚENI! pentru prevenirea acestor evenimente 
neplăcute, cu consecinţe devastatoare prin pierderile de 
vieți omeneşti şi pagubele pe care le produc, în scopul 
creşterii gradului de protecţie a locuinţelor şi gospodări- 
ilor, dovediţi conştiinciozitate şi responsabilitate în res- 
pectarea măsurilor de prevenire a incendiilor. 


Li 


- înainte de folosire, sobele vor fi obligatoriu verifica- 
te, curățate şi reparate; 

- în fața ușiţelor de alimentare a sobelor, pardoseala 
combustibilă se protejează cu tablă metalică având di- 
mensiunile de cel puţin 0,70 x 0,50 m; 

- se interzice utilizarea sobelor fără ușiţe la focare şi 
cenuşare, defecte sau neizolate 

corespunzător față de elementele combustibile ale 
clădirilor; 

- se interzice aprinderea focului în sobe prin turnare 
ori stropire cu benzină, petrol sau alte lichide combus- 
tibile; 

- se interzice uscarea hainelor sau a altor materiale 
combustibile pe sobe sau în imediata apropiere a lor; 

- sobele vor fi supravegheate permanent pe timpul 
funcționării ; 

- cenuşa rezultată se va evacua într-un loc amena- 
jat în acest scop (groapă) iar resturile de jar vor fi stinse 
complet; 

- se interzice funcționarea sobelor supraîncălzite; 

- se interzice folosirea lemnelor mai lungi decât vatra 
focarului sobelor. 


- coşurile, burlanele şi canalele de fum vor fi obligato- 
riu verificate, curățate şi reparare premergător sezonului 
rece şi ori de câte ori este nevoie ; 

- coşurile de fum se vor prelungi deasupra acoperişu- 
lui cu 0,5 - 0,8 m; 

- în podurile caselor, coşurile de fum vor fi obligato- 


riu tencuite pentru a nu prezenta fisuri prin care ar pu- 
tea pătrunde scântei ce pot fi surse de aprindere, dacă în 
zona lor sunt materiale combustibile ; 

- coşurile de fum se vor izola față de elementele com- 
bustibile ale planșeelor prin îngroşarea zidăriei de că- 
rămidă a coșurilor cu 25 cm; în spaţiul dintre coşuri şi 
planşee se recomandă introducerea unui strat de materi- 
ale necombustibile; 

- coşurile aflate în apropierea materialelor combusti- 
bile (depozite de furaje, păduri 

etc.) sau cele situate pe acoperișuri combustibile, vor 
fi prevăzute cu site sau grătare pentru reținerea scântei- 
lor; 

- se interzice încastrarea elementelor combustibile ale 


acoperişurilor, planşeelor etc. în coşurile de evacuare a 
fumului. 


Exploatarea afumătorilor 


- se interzice amplasarea afumătorilor în poduri, ma- 
gazii, garaje, şure; 
- afumătorile vor fi în permanenţă supravegheate. 


- se interzice obturarea deschiderilor (gurilor) de ae- 
risire a încăperilor în care sunt montate microcentrale ; 

- se interzice depozitarea sau accesul persoanelor cu 
materiale sau substanţe 

inflamabile în încăperile în care sunt amplasate mi- 
crocentrale; 

- se interzice accesul copiilor sau persoanelor neauto- 
rizate la exploatarea centralelor ; 

- în cazul oricăror defecţiuni sau dereglări se va apela 
la unităţi de service specializate 

(firma care a executat instalaţia); 

- centralele termice se vor verifica periodic cel puţin 
o dată la 2 ani din momentul încetării garanţiei asigurate 


de furnizori/comercianţi (prin agenţi economici autori- 
zaţi de ISCIR). 


Jocul copiilor cu focul 

- se interzice lăsarea copiilor singuri în casă în timp 
ce arde focul în sobă; 

- nu lăsaţi la îndemâna copiilor brichete, chibrituri, 
lumânări etc.; 

- nu lăsaţi copiii să facă focul în sobe sau să folosească 
aparate de gătit (aragaz, plite, lămpi cu petrol etc.). 


Exploatarea instalaţiilor electrice 


- se interzice folosirea instalaţiilor electrice cu defec- 
ţiuni sau improvizații; 

- se interzice lăsarea nesupravegheată a fierului de 
călcat, reşoului sau radiatorului aflat în funcţiune; 

- se interzice cuplarea la o singură priză a mai multor 
consumatori de energie; 

- se interzice folosirea în tablourile electrice a sigu- 
ranţelor improvizate, având fuzibilul înlocuit cu liță sau 
sârmă ; 

- se interzice introducerea conductoarelor electrice, 
fără ştecher, direct în prize; 

- se interzice efectuarea lucrărilor de întreţinere, re- 
vizii şi reparaţii la instalaţiile electrice de către personal 
necalificat şi neautorizat. 


- pomul se va așeza departe de sobele în care se face 
foc, de calorifere, de alte 


aparate de încălzire; 

- se va lăsa distanţă față de perdele, draperii, pereţi 
acoperiți cu tapet sau ţesături; 

- sub pomul de iarnă nu se vor așeza lucruri care se 
aprind sau ard uşor; 

- se interzice lăsarea aprinsă a instalaţiei de iluminat 
în perioadele de timp când nu 

sunt persoane în încăperea respectivă, sau pe timpul 
nopții (odihnei); 

- ghirlandele luminoase vor avea contacte perfecte cu 
sursa de energie astfel încât să 

fie exclusă producerea unor scurtcircuite sau scântei; 

- lumânările se vor plasa numai pe ramurile înalte, 
încât deasupra flăcării să nu existe ramuri sau ghirlande 
de hârtie care pot lua foc. 

Amintiţi-vă când aveţi un incendiu - oricât de mic 
- să sunați la numărul de urgență 112! 


Realitatea 
——— radului 

La mulți ani, România! 1 Decembrie, 
sărbătorit în toate școlile din Bradu 


Ziua Naţională a României a 
fost celebrată cum se cuvine atât 
de elevi, cât şi de cadrele didacti- 
ce. Copiii, sub îndrumarea doam- 
nelor învățătoare și profesoare, 
au intonat imnul național, dar 
şi alte cântece patriotice specifi- 
ce acestei importante sărbători. 
De asemenea, au recitat poezii și 
au creat colaje, planșe şi diferite 
materiale prin care au evidenţiat 
importanța Zilei Naţionale a Ro- 
mânei. Atmosfera de sărbătoare 
s-a instalat în grădinițele și şco- 
lile din Bradu, iar din decor nu a 
lipsit costumul popular. 


Ziua Naţională a Români- 
ei a fost marcată de micuţii de la 
Grădinița cu Program Prelungit 
"Scufița Roşie” din Bradu. Doam- 
nele profesoare pentru învățământ 
preşcolar, Anghel Iuliana şi Drejoi 
Mădălina, au sărbătorit Ziua Naţi- 
onală a României, alături de pre- 
şcolarii grupei mijlocii. 

Elevii clasei I şi cei ai clasei a 


III-a de la Şcoala Gimnazială "Ion 
Creangă” au sărbătorit sosirea Zilei 
Naţionale a României prin cântec, 
joc, activitate practică, discuţii şi 
poezie. Îmbrăcaţi în costume tra- 
diționale, la piept cu fundiţe trico- 
lore şi în mâini cu stegulețe, alături 
de doamnele lor învățătoare, Șarpe 
Angelica şi Ene Ileana, au urat Ro- 
mâniei - La mulţi ani! 

S-au îmbrăcat în straie de săr- 
bătoare şi au sărbătorit şi elevii 
clasei a IV-a de la Școala Gimna- 
zială "Ion Creanga, în frunte cu 
doamna învăţătoare, Olteanu Cla- 
udia. Au fost invitaţi şi preşcolarii 
doamnei Brezoianu Elena, pentru 
a cinsti, aşa cum ştiu ei, Ziua Naţi- 
onală a României. 

Tot cu ocazia Zilei Naţionale a 
României, elevii claselor a VI-a şi 
a VIII-a de la Şcoala Gimnazia- 
lă "Ion Creangă, sub îndrumarea 
doamnei profesoare Vişan Roxa- 
na, au organizat diverse activităţi, 
ce au constat în: prezentări de re- 


ferate, materiale Power Point, dar 
şi realizarea de planşe şi desene 
tematice. 


Cu ocazia împlinirii a 101 ani 
de la Marea Unire de la 1 Decem- 
brie 1918, elevii Școlii Gimnaziale 
"Mihai Eminescu”, împreună cu 
doamna director, Voicu Cristiana 
şi diriginţii lor: Burdulea Ionela, 
Tudor Marin, Dascălu Mariana, 
Stanciu Gabriela şi Bucur Monica, 
au marcat momentul cu activități 
diverse: prezentări de materiale 
Power Point, referate, cântece pa- 
triotice, planşe și desene tematice, 
recitări de poezii. 

Activităţile s-au desfăşurat sub 
coordonarea profesoarei de istorie, 
Vişan Elena Roxana. 


Ziua Naţională a României 
este sărbătorită la 1 decembrie, iar 
această dată, stabilită printr-o lege 
promulgată în 1990, marchează 
un moment important din isto- 
ria românilor, cel în care Marea 
Adunare de la Alba Iulia a votat 


unirea Transilvaniei cu România, 
în 1918. Adunarea Naţională de 
la Alba Iulia a adoptat o rezoluţie 
în care este atestată unirea tuturor 
românilor din Transilvania şi Ba- 
nat cu România. La 1 decembrie 
1918, politicianul Vasile Godiş a 
citit rezoluţia Unirii: „Adunarea 
națională a tuturor românilor din 
Transilvania, Banat şi Ţara Ungu- 
rească, adunaţi prin reprezentanții 
lor îndreptăţiți la Alba Iulia în ziua 
de 18 noiembrie / 1 decembrie 
1918, decretează unirea acelor ro- 
mâni şi a tuturor teritoriilor locui- 
te de dânşii cu România. Adunarea 
proclamă îndeosebi dreptul inalie- 
nabil al naţiunii române la întreg 
Banatul, cuprins între Mureş, Tisa 
şi Dunăre” 

Legea Unirii a fost ratificată 
prin decret de lege, la 11 decem- 
brie 1918 de către regele Ferdi- 
nand, fiind votată de Adunarea 
Deputaţilor în şedinţa din 29 de- 
cembrie 1919. 


Realitatea 
—— radului 

Ziua universală a drepturilor copilului a fost 
stabilită în 1954 şi este sărbătorită, în fiecare 
an, la 20 noiembrie, susținând unitatea inter- 
națională, conştientizarea situației copiilor la 
nivel mondial şi asigurarea bunăstării copii- 
lor. Și în şcolile din Bradu această zi marcantă 
a fost sărbătorită. La Şcoala Gimnazială ”Mi- 
hai Eminescu” au fost organizate activități sub 
îndrumarea profesoarei Vişan Elena Roxana. 
De asemenea, şi elevii clasei a VI-a de la Şcoa- 
la Gimnazială "Ion Creangă”, îndrumați tot de 
prof. coordonator Vişan Elena Roxana au mar- 
cat această zi. Drepturile Copilului sunt regle- 
mentate de Convenţia asupra Drepturilor Co- 
pilului, adoptată de către Adunarea Generală a 
Naţiunilor Unite la data de 20 noiembrie 1989. 


Pe 21 noiembrie, la Școala Primară "Mihai 
Eminescu” - strada Buna Vestire, sub îndruma- 
rea învăţătoarelor Badea Daniela, Leca Lucia şi 
Ion Lepadatu Nicoleta s-au desfăşurat atelie- 
re pentru copii, în parteneriat cu "CREATIVE 
CARAVAN” - Târgovişte. Micuţii au modelat 
din lut o casă tradiţională românească. Şi la 
Şcoala Gimnazială "Mihai Eminescu” s-au or- 
ganizat ateliere educaționale pentru copii: "Ne 
jucăm şi tradiţii învăţăm... "Despre Vlad Ţepeş 
azi vorbim, / Şi-un turn frumos construim!” - 
Turnul Chindiei din Târgovişte, modelat din lut 
de către copii. Prin aceste ateliere, copiii au in- 
teracționat direct cu colegii, au acționat practic 
şi au fost implicaţi activ. "CREATIVE CARA- 
VAN” Târgovişte - Ateliere educaționale pentru 
copii, care îmbină armonios şi modern joaca 
cu învăţarea, tradiţiile româneşti fiind reînviate 
prin prezentări multimedia şi activităţi practice, 
precum olărit, şesut etc, pe înţelesul copiilor. 


Pe 22 noiembrie, elevii claselor a II-a şi a 
III-a de la Școala Primara "Mihai Eminescu” 
au avut un invitat special. Este vorba de Lavinia 
Chițu, singura interpretă de muzică în limbajul 
semnelor din ţară. În cadrul orei de "Joc şi miş- 
care”, copiii au învățat câteva cuvinte şi propo- 
ziții în limbajul mimico-gestual. Lavinia Chițu 
le-a explicat elevilor ce înseamnă o persoană cu 
astfel de deficienţe, cât de important este să îi 
arăţi respect şi să o ajuţi atunci când are nevoie. 
A fost o lecţie de viaţă pentru copii! 


Frumoasa şi talentata Alexandra Ioana Vi- 
zitiu, elevă în clasa a V-a la Şcoala Gimnazială 
"Mihai Eminescu”, a participat pe 24 noiembrie 
la Festivalul - Concurs ”Rapsodii de toamnă”, 
secțiunea Muzică Populară. Festivalul a avut loc 
în Piteşti, iar brădeanca noastră a reprezentat cu 
succes localitatea şi a obținut premii fruntașe: 


- Locul I, secţiunea 11-12 ani 


- Trofeul secțiunii Federaţiei Artă, Muzică şi 
Sport (Cupa de Excelenţă) 


>. 4 


Alexandra Andreiaşi şi Ioana Petre, eleve în 
clasa a VII-a la Şcoala Gimnazială "Mihai Emi- 
nescu”, au participat pe 23 noiembrie la Festi- 
valul "Talente muzicale”, ediţia a II-a. Festivalul 
a avut loc la București, iar fetele noastre au ob- 

ţinut Trofeul secțiunii Grup vocal 6-18 ani, cu 
grupul "Flori Muscelene”. Acestea au fost pre- 
gătite de Voicu Cristina, cântăreaţă şi profesor 
de canto. 


În cadrul proiectului "Ora să ştim”, realizat în 
parteneriat cu Biblioteca Bradu - Mirela lones- 
cu (bibliotecar), elevii clasei a III-a de la Şcoala 
Primară "Mihai Eminescu”, alături de învăță- 
toarea Badea Daniela, au citit cartea ”Destupă- 
torul de sticle din Ocean”. Este o poveste despre 
singurătate, fericire şi importanţa comunităţii. 
Copiii au învăţat că o persoană, care trece prin- 
tr-o perioadă grea, trebuie ajutată şi încurajată. 


Pe 27 noiembrie, cu ocazia Zilei Naţionale a 
României, la Şcoala Primară "Mihai Eminescu”, 
scriitorul şi actorul Leon Magdan - "profesorul 
de joacă” al copiilor - a realizat un spectacol 
deosebit, interactiv, centrat pe copii. La activi- 
tate, alături de copii şi cadrele didactice, a fost 
prezent şi primarul Dan Stroe. Micuţii au par- 
ticipat activ, s-au bucurat și au răspuns prompt 
la întrebările "profesorului de joacă”. Activitatea 
a debutat cu intonarea Imnului naţional al Ro- 
mâniei de către talentata noastră elevă - Vizitiu 
Alexandra (clasa a V-a) şi a fost susținută şi de 
conducerea Căminului Cultural Bradu. 


Realitatea 
————YwyBradului 

Horoscop 2020 - SEMNE BUNE ANUL ARE 


Previziunile generale ale lui 2020 sunt fa- 
vorabile tuturor zodiilor. Se pare că va fi un 
an plin de oportunități. Un an promițător în 
care şi fericirea, şi prosperitatea, şi succesul 
vor fi prezente. Însă toate depind de un singur 
lucru: de alegerile pe care le faci. 


Un an liniștit, fără turbulenţe, în care ma- 
joritatea lucrurilor vor fi stabile. Pot apărea şi 
schimbări semnificative, dar asta numai dacă le 
provoci tu, pe cont propriu. 

DRAGOSTE 

Îţi va fi bine dacă îţi vei aminti să gândeşti 
înainte să vorbeşti. Acţionând impulsiv, pierzi 
mult. Eşti singur? Alege să rămâi cu persoana 
cu care ai cele mai multe în comun. Este un an 
foarte bun pentru noi relaţii, dar primeşti exact 
ce pui în ele. 


CARIERĂ 


Urci scara succesului, dar cu foarte multă 
muncă. Şi nu neapărat la actualul job. Nu este 
exclus să îl schimbi. Roadele muncii tale le vei 
culege abia la toamnă. 


BANI 


Nu te scalzi în ei, dar nici nu-ţi lipsesc. Dacă 
poţi face şi mici economii, e foarte bine. Inves- 
teşte-le apoi în ceva care să producă... alți bani. 


SĂNĂTATE 


Tratamentul contra oboselii este pentru tine 
mai mult timp petrecut în aer liber, cu prietenii. 
Alţii decât telefonul şi laptopul. 


Concentrează-te să mențţii ritmul şi măsura 
de anul trecut. Nu mai trebuie să îți consumi 
energii suplimentare, doar bucură-te în linişte 
de victoriile obținute. 


DRAGOSTE 


În sfârşit, este şi în relaţia ta armonie! Schim- 
bările subtile pe care le-ai făcut au fost bune, aşa 
că mergi pe aceeaşi linie. Persoanelor singure li 
se recomandă să afişeze bună dispoziţie, căci vor 
cuceri cu ea. 


CARIERĂ 


Tot anul vei fi ocupat, dar asta e de bine, mai 
ales dacă ai propria afacere. Dacă nu, e musai să 
cauţi un job care să îţi speculeze creativitatea. E 
cheia succesului tău! 


BANI 


Plăteşti datoriile anului trecut şi nu rămâi 
lefter, stai liniştit. Astrele te sfătuiesc să nu faci, 
totuşi, altele noi. 


SĂNĂTATE 


Mănâncă echilibrat şi practică o formă de 
mişcare pentru că ai mare nevoie de un fizic şi 
psihic în cea mai bună formă. Ai nişte bătălii de 
dus... 


În viaţa ta lucrurile se întâmplă repede, prea 
repede. Ai nevoie de timp ca să nu faci compro- 
misuri pe care le vei regreta tot anul. 


DRAGOSTE 

Viaţa ta amoroasă va fi foarte intensă anul 
acesta. Totuşi, vei avea nemulțumiri. Spune-i di- 
rect ce îți mai doreşti. 

CARIERĂ 


Lucrează singur la proiectele pe care ţi le pro- 
pui, căci 'combinaţiile” te trag în jos. Nu func- 


ţionezi bine în echipă şi te poţi alege cu stres 
suplimentar. 

BANI 

Nu îţi face nicio grijă în privinţa lor anul 
acesta. Vei avea suficienţi, ba chiar şi ceva în 
plus. Încearcă doar să păstrezi în echilibru ba- 
lanţa venituri-cheltuieli. 


SĂNĂTATE 


Obiectivul tău de a slăbi câteva kilograme nu 
va fi atins dacă nu pui preţ şi pe odihnă. Fără să 
mănânci şi să dormi nu se cheamă că ţii cură de 
slăbire ci de îmbolnăvire! 


Vei învăța multe lucruri despre tine obser- 
vându-i pe ceilalți. Inspiră-te de la ei pentru a 
ajunge la cea mai bună variantă a ta. 


DRAGOSTE 


Romantismul pe care îl vei afişa îl va lua prin 
surprindere pe partener. Pare că ştii ce vrei de la 
relaţia ta și ce ai căutat la ea. 


CARIERĂ 


O să cam ai conflicte la locul de muncă, dar 
nu războaie. Mai degrabă te vei afla în competi- 
ţie aproape permanent cu câte cineva. 


BANI 


Se ştie că eşti norocos la bani, nici anul acesta 
nu te dezminți. Îţi vei putea rotunji şi mai mult 
veniturile făcând o afacere din hobby-ul tău. 

SĂNĂTATE 


Nivelul tău de energie va varia: când sus, 
când jos. Pe tine doar inactivitatea te poate îm- 
bolnăvi cu adevărat, dar asta nu se va întâmpla. 


Energie, ambiţie şi progres personal. Acestea 
te vor caracteriza în 2020. Străduieşte-te să ră- 
mâi realist, pentru că acolo este riscul cel mare. 


DRAGOSTE 


Pot apărea mici probleme în relație, și dacă 
eşti cu persoana potrivită, şi dacă nu ești. Ai 
două soluţii: ori repari, ori te retragi. 

CARIERA 


Foarte concentrat, prea concentrat pe cari- 
eră. Eforturile de a ieşi în evidenţă au şi părți 
bune, şi părți rele. Vei stârni invidii... 

BANI 


Anul acesta te pui pe economisit, pentru re- 
alizarea planurilor măreţe pe care le faci la înce- 
putul lui. Şi o să-ți iasă, ia să vezi tu... 

SĂNĂTATE 


Cam impulsiv în 2020... Vrei lucruri noi, ex- 
perienţe noi, dar toate astea costă. Alimentația 
dezechilibrată, lipsa somnului şi oboseala sunt 
calea scurtă spre epuizare. 


2020 seamănă foarte bine cu 2019 pentru tine. 
Cu mici, mici deosebiri. Şi viaţa sociala, şi cea 
profesională şi personală, aproape că stagnează. 

DRAGOSTE 


Ce funcţionează, nu trebuie schimbat. Ce îţi 
oferă confort, nu trebuie deranjat. Comunicarea 
cu partenerul nu e grozavă, dar dacă rezistați şi 
aşa, ce mai contează? 


CARIERĂ 
Vezi lucrurile la fel de clar, te concentrezi la 


fel de bine şi demonstrezi la fel de uşor cât poți. 
Aptitudinile tale sunt răsplătite şi anul acesta. 


BANI 

Ştii foarte bine să te organizezi în privința 
cheltuielilor, aşa că anul acesta ai toate șansele 
să poţi pune ceva şi la pușculiță. 

SĂNĂTATE 


Poartă-ţi de grijă în continuare, aşa cum ai 
făcut-o şi până acum. Doar aşa vei preveni orice 
posibilă îmbolnăvire. 


BALANȚĂ 


Mai puţine responsabilități în 2020 şi mai 
mult timp pentru tine. Exact ce îţi doreai în 
2019! Vei face mai mult ce îţi place să faci decât 
ce erai obligat să faci. 


DRAGOSTE 


Problemele trecutului rămân ale trecutului. 
Armonia din relația ta este rezultatul lecţiilor 
învăţate. Anul acesta este anul marilor descope- 
riri. 

CARIERĂ 

Nu mai ai nimic de dovedit, nimănui. Toţi 
ştiu că eşti un profesionist. Acum va trebui nu- 
mai să împărtășeşti şi celor care vin în urma ta. 


BANI 


Mai mult timp liber se transformă la tine 
în mai multe cheltuieli. Este anul în care pur şi 
simplu te răsfeți. O meriți din plin. 

SĂNĂTATE 


Nu i-ai acordat niciodată atenţie, dar a venit 
timpul să o faci. Sunt destule lucruri mărunte pe 
care le-ai ignorat. Aşa că dacă nu vrei ca ele să 
devină mari... 


Te vei simţi eliberat şi dornic să iei proprii- 
le decizii. Poţi profita de toată energia bună pe 
care o simți în jurul tău. Nu ezita! 


DRAGOSTE 


Te-a caracterizat întotdeauna pasiunea, dar 
în 2020 parcă mai mult ca înainte. Pentru relația 


ta acest... amănunt va aduce o schimbare im- 
portantă. 
CARIERĂ 


E posibil să vrei să îţi schimbi jobul pentru 
că... ţi se pare plictisitor. Ai dreptate. Caută 
unul care să se potrivească abilităților tale. 


BANI 


2020 va fi un an relaxat pentru tine din punct 
de vedere financiar. Ai face bine să începi să-ți 
recuperezi şi banii pe care i-ai dat cu împrumut 
anul trecut. 


SĂNĂTATE 


Ai nevoie de ceva care să îţi accelereze me- 
tabolismul prea leneş. Şi nu neapărat medica- 
mente sau suplimente alimentare. Era vorba 
despre sport. 


SAGETATOR 


Eşti foarte încrezător cu privire la multe as- 
pecte din viaţa ta, ceea ce te va ajuta să rezolvi 
multe probleme restante din 2019. 


DRAGOSTE 


Singur sau într-o relaţie, anul acesta vei face 
o schimbare importantă. Acesta este cel mai bun 
lucru pe care ţi-l aduce 2020. 


CARIERĂ 


Vei lucra mai mult, vei câştiga mai mult, vei 
fi apreciat mai mult. Cere să ţi se ofere un pro- 
iect nou, pentru că îl vei duce cu succes până la 
capăt. 


Realitatea 

BANI 


Obţii tot ce doreşti. Și ceva peste. Meritat pe 
deplin. Anul acesta vei avea mai mulți bani ca ni- 
ciodată, aşa că poţi face lejer şi economii. 

SĂNĂTATE 


Posibile mici probleme ale aparatului digestiv, 
dar nu îngrijorătoare. Şi ficatul se va resimţi în 
urma oboselii, deci atenţie! 


Vei îmbunătăţi mai multe planuri din viața ta. 
De fapt fiecare dintre ele - viața profesională, per- 
sonală şi socială - va suferi unele transformări. 


DRAGOSTE 


Te vei angaja într-o relaţie pe termen lung, 
pentru că a cam venit vremea. Chiar trebuia să 
duci lucrurile la nivelul următor... 


CARIERĂ 


Îţi vor fi de mare ajutor clienţii şi contactele pe 
care le-ai realizat anul trecut. Te vor propulsa ca 
lider şi vei fi recompensat pentru asta. 


BANI 


Şi mai bine, şi mai rău... Dar nimic care să în- 
grijoreze. Oricum, când va fi "mai rău” va fi pen- 
tru că ai scăpat frâiele. 


SĂNĂTATE 


Grija pentru interiorul tău nu ar trebui să 
scoată din joc grija pentru exterior. Vei realiza 
acest lucru şi vei începe să iei măsuri ferme. 


VĂRSATOR 


Eşti o surpriză pentru 2020! Vei fi mai direct 
decât te ştie lumea, iar acest lucru te va ajuta să 
mergi mai departe. Şi să ajungi foarte departe! 

DRAGOSTE 


Atragi oamenii ca un magnet cu spontaneita- 
tea ta! Printre ei este şi cel potrivit ţie. Vine fie din 
trecut, fie din cercul de prieteni. Dar perspective- 
le se schimbă. 


CARIERĂ 


Demonstrezi seriozitate, şi asta îţi creşte mult 
cota. De aceea, nici când greşeşti nu bagă nimeni 
de seamă. Vei urca treaptă cu treaptă. 


BANI 


Dar ce sunt banii pentru tine? Nişte hârtii. Cu 
cât le acorzi mai puţină importanță, cu atât vin la 
tine într-un număr mai mare. 


SĂNĂTATE 


O problemă mai veche de sănătate se întoarce 
şi trebuie luată în serios. Şi trebuie să iei o decizie 
în privinţa ei. 


De cum începe 2020, te şi pui pe căutat aven- 
tura. Eşti dintre cei care când îşi propun o schim- 
bare, o şi fac, nu rămân la stadiul listei cu dorinţe. 


DRAGOSTE 


Pentru că viaţa socială îţi va înflori, este foarte 
posibil să-ţi întâlneşti jumătatea. Cu cât vei fi mai 
optimist, cu atât mai repede se va întâmpla. 


CARIERĂ 


Pentru că nu mai există plăcere în ceea ce faci, 
nu există nici randament. Analizează ofertele pe 
care le vei primi în a doua jumătate a anului. 


BANI 


Unele probleme financiare vor pune în pericol 
un plan bine pus la punct, care trebuia să dema- 
reze în 2020. Nu dispera! Apar şi soluţiile. 


SĂNĂTATE 
Obiceiurile proaste îţi afectează sănătatea mai 


mult decât crezi, chiar dacă deocamdată te faci că 
nu vezi. Cineva drag te somează să spui STOP! 

Conform tradiţiei, în noaptea de Anul 
Nou, oamenii trebuie să facă cât mai mult 
zgomot pentru a alunga toate spiritele rele. 
Unii români merg chiar mai departe şi obiş- 
nuiesc să ţină în buzunar o căpăţână de us- 
turoi, care are menirea de a-i feri de spirite- 
le rele. 


O altă superstiție de Revelion este aceea că 
atât în ultima zi din an, cât şi în prima zi a 
celui nou, este bine să nu facem cheltuieli şi să 
nu aruncam nimic din casa (inclusiv gunoiul) 
deoarece, odată cu el, aruncăm afară din casă 
şi norocul. Și că tot vine vorba de bani, există 
şi superstiția conform căreia oamenii nu tre- 
buie să aibă nicio datorie pe când î începe noul 
an. În caz contrar, aceştia vor rămâne datori 
întreg anul. 


De asemenea, o bine cunoscută superstiție 
spune că prima persoană care va trece pra- 
gul casei în prima zi din an ne va influența 
tot anul. Conform tradiţiei, persoanele cu pă- 
rul blond sau roşcat aduc ghinion în timp ce 
cele brunete aduc noroc. De asemenea, dacă 
prima persoană care intră în casă este bărbat, 
anul va fi plin de noroc, în timp ce dacă feme- 
ile intră primele, acesta va fi plin de ghinion. 


Conform tradiției populare, fetele nemări- 
tate pun în Ajunul Anului Nou un fir de bu- 
suioc într-un vas cu apă, o ramura de măr și 
un ban. Dimineaţa, fetele îşi vor visa alesul 
cu care urmează să se căsătorească. De ase- 
menea, la miezul nopţii, ușa casei trebuie să 
fie deschisă, permiţând astfel anului vechi să 
iasă, în timp intră cel nou. 

Preluat mai nou şi de români, obiceiul cu 
sărutatul sub vâsc este practicat în noaptea 
dintre ani de către îndrăgostiţi. Aceştia cred 


că astfel vor fi însoțiți de dragoste întreg anul. 


Bătrânii spun că la trecerea dintre ani este 
bine ca fiecare persoana să poarte o haină 
nouă, dar şi ceva roşu, ori o altă culoare veselă 
pentru a atrage toate energiile pozitive. Toate 
obiceiurile şi superstiţiile de Anul Nou varia- 
ză în funcţie de regiune şi de ţară. Unele din- 
tre ele au fost modernizate în timp ce altele au 
fost uitate sau ignorate de cei tineri. 


Mai mult, în noaptea de Anul Nou persoa- 
nele nu au voie să doarmă, iar cine nu rezistă 
va fi somnoros tot anul. O altă datină spune că 
în Ajunul Anului Nou trebuie să ai mereu în 
buzunar câteva boabe de grâu, pentru a fi ferit 
de foamete tot anul. De asemenea, trebuie să 
ai şi bani în buzunar pentru ca noul an să nu 
te prindă sărac. 

Românii obişnuiesc să consume peşte în 
noaptea dintre ani, pentru a le asigura o tre- 
cere lină şi uşoară în anul ce urmează. Pe de 
altă parte, carnea de pasăre este aducătoare de 
ghinion. Acest lucru se datorează faptului că 
păsările de curte scormonesc pământul și îl 
împrăștie, fapt corelat cu împrăștierea pros- 
perităţii şi a binelui din casă. 

În noaptea dintre ani, dar şi pe 1 ianuarie 
nu se plânge. Conform tradiției, persoanele 
care plâng în prima zi a anului vor avea un an 
plin cu evenimente triste. 


Printre cele mai frumoase obiceiuri pe care 
românii le au în noaptea de Anul Nou dar şi 
în prima zi a noului an, colindele joacă un rol 
extrem de important. Printre acestea trebuie 
neapărat să amintim Sorcova şi Pluguşorul. 

Totuşi, în noaptea dintre ani este impor- 
tant să ne punem mereu o dorinţă şi să în- 
tâmpinăm anul ce vine cu speranţe mari. 

Inedit! Patinoar;lajBaza SnortivăjBradu!j 
ACCOS)UI alui ti enirujtoatajiuimea! 


Primarul Dan Stroe le oferă locuitorilor un 
cadou generos în pragul Sărbătorilor de Iarnă 
- acces gratuit la patinoarul amenajat la Baza 
Sportivă Bradu. Pe 6 decembrie, de Moş Nico- 
lae, patinoarul a fost inaugurat în prezenţa pri- 
marului Dan Stroe şi viceprimarului Gheorghe 

Negoi, dar şi a zecilor de copii din localitate pre- 
zenţi la eveniment. 


Copiii şi tinerii au avut parte de numeroase 
surprize din partea administraţiei locale: cele- 
bre personaje animate, au participat la împodo- 
birea superbului brad de Crăciun şi au primit 


A 


E aa Ă 


7 i | 


ma 


bomboane de ciocolată, mandarine şi covrigi. 
"Dragi copii şi părinţi, am inaugurat patinoarul 
de care vă puteţi bucura timp de o lună, până 
pe 7 ianuarie. Acesta va fi deschis în fiecare zi, 
între orele 12:00 - 21:00. Intrarea este gratuită”, 
a declarat primarul Dan Stroe. 


